Lav indflydelse på eget arbejde er en af de vigtigste risikofaktorer i forhold til stress og stressrelaterede sygdomme, ifølge Arbejdstilsynet. Meget tyder på, at man ikke kan få for meget indflydelse på eget arbejde, mens lav indflydelse ofte giver ringere motivation, lavere produktivitet og dårligere kvalitet i arbejdet. Indflydelse på eget arbejde kan både handle om mængden af arbejde, pauser og arbejdstider, hvad man laver, hvilke arbejdsmetoder og arbejdsredskaber man bruger, hvordan man løser arbejdsopgaverne, hvornår man løser de enkelte arbejdsopgaver (rækkefølgen), og hvem man arbejder sammen med. Her kan du få inspiration til, hvordan I sikrer indflydelse på: - Arbejdstid og vagtplanlægning - Pausekultur - Planlæg selv dine weekendvagter